b"\n_START_ARTICLE_\nAwka\n_START_SECTION_\nHist\xc3\xb2ria\n_START_PARAGRAPH_\nAwka fou una ciutat famosa pels seus ferreres ja abans del segle XX i era coneguda a la regi\xc3\xb3 pels instruments de les granges, armes i eines que s'hi constru\xc3\xafen. La Civilitzaci\xc3\xb3 Nri va poblar la zona d'Awka en temps molt antics. Aquesta va produir els treballs en bronze m\xc3\xa9s antics documentats de l'\xc3\x80frica Subsahariana al voltant del 800 a. de C. _NEWLINE_Abans del seu rol en l'imperi brit\xc3\xa0nic, Awka fou governada pels caps que tenien els t\xc3\xadtols d'Ozo i Ndichie. En ella s'hi feien assemblees generals a les cases de l'home m\xc3\xa9s vell (Otochal Awka) o en un lloc que ell designava. Ell era el Nne Uzu o mestre ferrer i era l'\xc3\xbanic cap que reconeixia la gent d'Awka._NEWLINE_En els temps moderns, Awka s'ha adaptat al sistema republic\xc3\xa0 i est\xc3\xa0 dividit en dues LGAs: Awka North i Awka South, que tenen electes locals. De totes maneres, encara s'hi preserven sistemes tradicionals de governan\xc3\xa7a amb els Ozo, qui sovint \xc3\xa9s consultat per la ciutat o la comunitat; l'Eze Uzo, \xc3\xa9s elegit per tots els homes amb t\xc3\xadtol d'Ozo per rotaci\xc3\xb3 entre les diferents viles per a representar la ciutat. _NEWLINE_L'actual Eze Uzu de la ciutat elegit el 1999 \xc3\xa9s Gibson Nwosu, un dels primers reclutes de les forces a\xc3\xa8ries de l'ex\xc3\xa8rcit nigeri\xc3\xa0 i cap de les Operacions de Tr\xc3\xa0fic Aeri de les antigues Forces A\xc3\xa8ries de Biafra, responsable de l'Aeroport Internacional de Lusaka i de l'Institut de Servei Aeri de Z\xc3\xa0mbia. (ZASTI)._NEWLINE_No s'ha de confondre Awka amb Awka Etiti, una ciutat de l'\xc3\x80rea de Govern local d'Idemili South. Avui en dia, la ciutat \xc3\xa9s la capital de l'Estat d'Anambra. El seu esl\xc3\xb2gan \xc3\xa9s Sires of Smiths.\n_START_SECTION_\nGeografia\n_START_PARAGRAPH_\nAwka est\xc3\xa0 sota els 300 metres per sobre el nivell del mar, en un vall de les planes del riu Mamu. A la ciutat hi ha dos cis que assoleixen el seu punt m\xc3\xa9s alt a Agulu, f\xc3\xb3ra del territori de la capital. _NEWLINE_Awka est\xc3\xa0 situat en un f\xc3\xa8rtil vall tropical per\xc3\xb2 la majoria de la selva pluvial s'ha perdut degut a l'acci\xc3\xb3 antr\xc3\xb2pica. Hi romanen pocs exemples de la selva original a llcos com el santuari d'Ime Oka. Al nord i a l'est de la ciutat hi predomina l'arbrat de sabana. Al sud de la ciutat les pendents de les terres altes d'Awka-Orlu s\xc3\xb3n alguns exemples de l'erosi\xc3\xb3 del s\xc3\xb2l.\n_START_SECTION_\nClima\n_START_PARAGRAPH_\nAwka est\xc3\xa0 a la zona tropical de Nig\xc3\xa8ria i experimenta dues estacions i dos vents que predominen en la zona: els vents monts\xc3\xb2nics del sud-oest de l'Atl\xc3\xa0ntic provoquen set mesos d'intenses pluges tropicals (entre abril i octubre), que s\xc3\xb3n seguits de cinc mesos de sequera (novembre-mar\xc3\xa7). L'harmattan (ugulu en llengua igbo) \xc3\xa9s un vent particularment sec i polseg\xc3\xb3s que penetra a Nig\xc3\xa8ria a finals de desembre o a principis de gener._NEWLINE_La temperatura a Awka normalment \xc3\xa9s confortable i oscil\xc2\xb7la entre els 27-30\xc2\xa0\xc2\xb0C entre el juny i el desembre i augmenta fins als 32-24 entre el gener i l'abril. En els mesos secs s'hi experimenta una intensa calor.\n_START_SECTION_\nEconomia\n_START_PARAGRAPH_\nL'economia de la ciutat d'Awka gira sobretot entorn del govern d'en\xc3\xa7\xc3\xa0 que les institucions estatals i federals s'hi van localitzar. A Awka hi ha el Palau del Governador de l'Estat, l'Assemblea estatal i els Ministeris estatals de Salut, educaci\xc3\xb3, terra i aigua._NEWLINE_Al centre de la ciutat hi ha l'estaci\xc3\xb3 de r\xc3\xa0dio i televisi\xc3\xb3 Anambra Broadcasting Service (ABS). A la ciutat tamb\xc3\xa9 hi ha institucions federals: el Banc Central de Nig\xc3\xa8ria, la NTA Awka media station i branques del Federal Inland Revenue Service, de la Federal Road Safety Commission, del Nigerian Immigration Service i de la Corporate Affairs Commission._NEWLINE_Els \xc3\xbaltims anys molts nous negocis han erigit nous edificis que han canviat la ciutat. La companyia semi-estatal Orient Petroleum Resources Ltd t\xc3\xa9 la seu a Awka. Aquesta t\xc3\xa9 una refineria a Igbariam que explota els dip\xc3\xb2sits de petroli cru del riu Anambra._NEWLINE_Els bancs nigerians m\xc3\xa9s importants, com l'Access Bank, el Bank PHB, el Diamond Bank, l'Ecobank el Fist Bank, l'Intercontinental, l'Oceanic Bank, UBA, l'Union Bank i el Zenith Bank hi tenen sucursals.\n_START_SECTION_\nPlanificaci\xc3\xb3 urbana i infraestructures\n_START_PARAGRAPH_\nHi ha la idea que Awka \xc3\xa9s la capital estatal amb les pitjors infraestructures de Nig\xc3\xa8ria (un pa\xc3\xads, que al mateix temps \xc3\xa9s un exemple notori d'una infraestructura dolenta), ja que t\xc3\xa9 menys del 10% dels carrers pavimentats, un drenatge de l'aigua de la pluja inadecuat, un subministrament d'aigua deficient, una mancan\xc3\xa7a en el tractament i evacuaci\xc3\xb3 de les escombraries i un sistema de clavegueram inexistent. Aix\xc3\xb2 ha estat perqu\xc3\xa8 Awka ha patit des de fa d\xc3\xa8cades la neglig\xc3\xa8ncia i la governan\xc3\xa7a urbana pobre de l'estat d'Anambra deguda a la corrupci\xc3\xb3 dels governadors. _NEWLINE_ _NEWLINE_L'\xc3\xbaltim intent d'endre\xc3\xa7ar la decad\xc3\xa8ncia de la ciutat fou feta pel govern de Peter Obi que va forjar un acord amb UN-HABITAT el 2007 per a proveir d'assist\xc3\xa8ncia t\xc3\xa8cnica per a fer un pla que estructur\xc3\xa9s el territori d'Awka. El Pla estructural d'Awka Capital TErritory (2009-2028) fou dessinyat com un disseny en el que les ciutats d'Awka, Amawbia i Umuokpu havien de servir com a centre d'una zona metropolitana.\n_START_SECTION_\nMercats\n_START_PARAGRAPH_\nCom la majoria de ciutats nigerianes, Awka est\xc3\xa0 definida per grans mercats rudimentaris a l'aire lliure en qu\xc3\xa8 es venen tota classe de productes d'alimentaci\xc3\xb3 b\xc3\xa0sica, a m\xc3\xa9s de roba, cosm\xc3\xa8tics i acessoris per la llar. _NEWLINE_El mercat m\xc3\xa9s gran de la ciutat \xc3\xa9s Eke Awka, localitzat al centre de la ciutat; ocupa uns 35.000 metres quadrats. El segon m\xc3\xa9s gran \xc3\xa9s Nkwo Amaenyi i ocupa uns 3000 metres quadrats.\n_START_SECTION_\nEducaci\xc3\xb3\n_START_PARAGRAPH_\nAwka t\xc3\xa9 una important comunitat estudiantil que arriba a ser el 15% de la poblaci\xc3\xb3 total. Hi ha dues universitats principals: l'Nnamdi Azikiwe University i la Paul University._NEWLINE_ La Universitat Nnamdi Azikiwe \xc3\xa9s propietat del govern federal de Nig\xc3\xa8ria i t\xc3\xa9 una poblaci\xc3\xb3 estimada d'uns 36.000 estudians. La Universitat Paul fou fundada el 2009 pels bisbes de les cinc prov\xc3\xadncies eclesi\xc3\xa0stiques de l'esgl\xc3\xa9sia anglicana de l'Est del N\xc3\xadger com una universitat privada que fa estudis de Teologia Natual i Ci\xc3\xa8ncies Aplicades, Ci\xc3\xa8ncies Socials i Economia. Aquesta ha reempla\xc3\xa7at l'antic College universitari St Pauls, que fou fundat el 1904 per la Church Missionary Society of the Church of England per a formar treballadors de l'esgl\xc3\xa9sia i professors.\n_START_SECTION_\nReligi\xc3\xb3\n_START_PARAGRAPH_\nL'esgl\xc3\xa9sia cat\xc3\xb2lica va arribar posteriorment a la ciutat per\xc3\xb2 hi ha constru\xc3\xaft una important pres\xc3\xa8ncia. Hi ha dues grans catedrals cat\xc3\xb2liques: la de St.Patrick i la de St. Mary's, a m\xc3\xa9s de quatre esgl\xc3\xa9sies m\xc3\xa9s petites: de Sants Joan i Pau, de Sant Antoni, de Sant Pere i de Sant Joan. Awka, des del 1977 \xc3\xa9s la seu d'una di\xc3\xb2cesi de l'esgl\xc3\xa9sia Cat\xc3\xb2lica Romana que t\xc3\xa9 107 parr\xc3\xb2quies i cinc capellanies.\n_START_SECTION_\nHospitalitat\n_START_PARAGRAPH_\nLa gent d'Awka ha estat hospital\xc3\xa0ria i tolerant amb els hostes i estrangers i les autoritats colonials la van triar com un centre administratiu clau._NEWLINE_Avui en dia, Awka ha esdevingut el centre de l'hospitalitat de l'estat d'Anambra i ha esdevingut el lloc de trobades de pol\xc3\xadtics, aix\xc3\xad com ha hostatjat institucions federals._NEWLINE_Actualment la ciutat t\xc3\xa9 15 hotels de tres estrelles.\n_START_SECTION_\nFestivals\n_START_PARAGRAPH_\nEl festival Imo-Oka \xc3\xa9s una festa que dura una ciutat en qu\xc3\xa8 hi ha m\xc3\xa0scares i balls. Se celebra al maig, al comen\xc3\xa7ament de la temporada agr\xc3\xadcola en honor d'una de\xc3\xaftat femenina responsable de la fertilitat de la terra. La festa mostra una varietat de m\xc3\xa0scares (mmanwu) que representen els esperits dels ancestres dels awka que tornen de la terra de la mort pel festival."